b'\n_START_ARTICLE_\nLuotokeskus\n_START_PARAGRAPH_\nLuotokeskus on Hailuodon Marjaniemess\xc3\xa4 sijaitseva vapaa-ajankeskus. Luotokeskus sijaitsee Marjaniemen majakan ja luotsiaseman vierell\xc3\xa4 kalasatamassa Hailuodon l\xc3\xa4ntisimm\xc3\xa4ss\xc3\xa4 niemess\xc3\xa4. Luotokeskusta hallinnoi ja kehitt\xc3\xa4\xc3\xa4 Oulun Seudun Setlementti, ja se muodostuu Ranta-Sumpun leirint\xc3\xa4- ja majoitusalueesta sek\xc3\xa4 ravintolasta, Luotsihotellista sek\xc3\xa4 vierasvenesatamasta._NEWLINE_Luotokeskuksen yhteydess\xc3\xa4 toimii my\xc3\xb6s hailuotolaisen kulttuurin, koulutuksen ja tutkimustoiminnan keskus Luototalo jonka n\xc3\xa4yttely avattiin vuonna 2007. Interaktiivisessa n\xc3\xa4yttelyss\xc3\xa4 esitell\xc3\xa4\xc3\xa4n erityispiirteit\xc3\xa4 merellisest\xc3\xa4 luonnosta ja el\xc3\xa4m\xc3\xa4ntavasta. N\xc3\xa4yttelyss\xc3\xa4 on my\xc3\xb6s t\xc3\xa4ytettyj\xc3\xa4 el\xc3\xa4imi\xc3\xa4 ja kaloja, jotka on sijoitettu luonnonmukaista j\xc3\xa4ljittelev\xc3\xa4\xc3\xa4n ymp\xc3\xa4rist\xc3\xb6\xc3\xb6n. N\xc3\xa4yttelyyn liittyy my\xc3\xb6s Rannan reitti -luontopolku on noin 800m pitk\xc3\xa4 lankkupolku joka alkaa Marjaniemen majakan l\xc3\xa4helt\xc3\xa4.'